മഹോദയപുരം ആസ്ഥാനമാക്കിയ ചേര രാജാക്കന്മാരുടേതായി
കേരളത്തില്നിന്നു കണ്ടെടുത്ത ഏറ്റവും പഴയ
ശിലാശാസനം.ശാസനങ്ങളില്
നിന്നു വെളിപ്പെടുന്ന
ആദ്യകുലശേഖരപ്പെരുമാള് ഈ ശാസനത്തിലെ
രാജശേഖരനാണ്. അദ്ദേഹത്തിന്റെ 12-ാം
ഭരണവര്ഷത്തില് (എ.ഡി. 830) എഴുതപ്പെട്ടു.
തിരുവാറ്റുവായ് ക്ഷേത്രത്തിലെ നിത്യബലി
വിലക്കുന്നവര് പെരുമാള്ക്ക് നൂറു ദീനാരം പിഴ
കൊടുക്കണമെന്ന തീരുമാനമാണ്
നന്റുഴൈനാട്ടില്പ്പെട്ട ഈ പ്രദേശത്തെ
അധികാരികള് രാജശേഖരപ്പെരുമാളുടെ
സാന്നിധ്യത്തില് കൈക്കൊള്ളുന്നത്.
നാടുവാഴികള്ക്കുമേല്
പെരുമാളധികാരത്തിന്റെ വ്യക്തമായ സൂചന
ഇതിലുണ്ട്. 'നമശ്ശിവായ' എന്ന്
തുടങ്ങുന്നതിനാലും 'പരമേശ്വരഭട്ടാരകന്' എന്ന്
രാജാവിനെ വിശേഷിപ്പിക്കുന്നതിനാലും
രാജശേഖരന് ശിവഭക്തനായിരുന്നുവെന്ന്
കരുതുന്നു.

എട്ടാം ശതകം മുതല് കേരളത്തിലും തമിഴ്
നാട്ടിലും നിന്ന് ലഭിച്ചിട്ടുള്ള ലിഖിതങ്ങള്
വട്ടെഴുത്തിലുള്ളവയാണ്. എന്നാല് ഇക്കാലത്തും
സംസ്കൃതപദങ്ങള് ഗ്രന്ഥാക്ഷരത്തിലാണ്
എഴുതിയിരുന്നത് എന്ന് പറയപ്പെടുന്നു എങ്കിലും ബ്രഹ്മി ലിപിക്ക് ദക്ഷിണ ഭാരതത്തിൽ എ.ഡി കാലഘട്ടത്തോട് കൂടി വന്ന പരിവർത്തനം ഗ്രന്ഥ അക്ഷരമായി മാറി എന്നതാണ് യാഥാർത്ഥം. പണ്ഡിതന്മാർ സംസ്കൃതം എഴുതുന്നതിനായി ഗ്രന്ഥ ലിപി നിർമ്മിച്ചു എന്ന വാദം തെറ്റാണ്. കാരണം ബി.സിയിൽ വച്ച് തന്നെ ബ്രഹ്മി ലിപി ശിഥിലമാക്കപ്പെട്ടു ബി.സിക്ക് ശേഷം ബ്രഹ്മി ലിപി പ്രചാരം വന്നേയില്ല. ബ്രഹ്മിയിൽ നിന്ന് വികസിച്ചു വന്ന ഗ്രന്ഥ അക്ഷരമാണ് പിന്നിട് ദക്ഷിണ ഭാരതത്തിൽ ഉപയോഗിച്ചിരുന്നത്. സംസ്കൃതം എഴുതുവാനും ഗ്രന്ഥ ലിപി ഉപയോഗിച്ചു എന്നേ ഉള്ളു അല്ലാതെ സംസ്കൃതം എഴുതാനായി നിർമ്മിച്ച ലിപി ഒന്നും അല്ല ഗ്രന്ഥലിപി.
'നമശ്ശിവായ ശ്രീ
രാജരാജാധിരാജ പരമേശ്വര
ഭട്ടാരകരാജശേഖരദേവര്ക്ക്' എന്ന്
ഗ്രന്ഥാക്ഷരത്തിലാണ് വാഴപ്പള്ളിശാസനം
ആരംഭിക്കുന്നത്. 11-ാം ശതകത്തോടെ തമിഴ്
നാട്ടില് തമിഴ് ലിപിക്ക് പ്രചാരം
ലഭിച്ചെങ്കിലും കേരളത്തില് 15-ാം ശതകം
വരെ വട്ടെഴുത്ത് തുടര്ന്നു. ഗ്രന്ഥാക്ഷരത്തിന്
രൂപമാറ്റം വന്ന് കേരളത്തിലത്
'ആര്യലിപി'യായി ഇന്നത്തെ മലയാള ലിപിയായിമാറി എന്ന്മാത്രം.
ഈ ശാസനത്തില് കാണുന്ന 'ദീനാരിയസ്'
നാണയത്തെക്കുറിച്ചുള്ള പ്രസ്താവം,
റോമാസാമ്രാജ്യവുമായി കേരളത്തിനുണ്ടായ
വാണിജ്യബന്ധത്തിന് തെളിവാണ്.

ഇംഗ്ലീഷ് ലിപി
വാഴപ്പള്ളി ശാസനത്തിലെ ഭാഷാശൈലി
തൊൽകാപ്പിയം
വട്ടെഴുത്ത് ലിപി